Game of Thrones (2. tuotantokausi)

Yhdysvaltalaisen televisiosarjan Game of Thronesin toinen tuotantokausi alkoi Yhdysvalloissa HBO-kanavalla 1. huhtikuuta 2012 ja päättyi 3. kesäkuuta 2012. Kausi sisältää ensimmäisen tuotantokauden tavoin kymmenen 60 minuutin pituista jaksoa. Kausi perustuu George R. R. Martinin Tulen ja jään laulu -kirjasarjan toiseen teokseen Kuninkaiden koitos.

Tuotanto 
HBO tilasi sarjan toisen tuotantokauden 19. huhtikuuta 2011, kaksi päivää ensimmäisen kauden alettua. Sarjan toinen tuotantokausi sai budjettiinsa 15 prosentin korotuksen ensimmäiseen kauteen verrattuna, sen sisältäessä tärkeän suurieleisen taistelukohtauksen.

Kauden kuvaukset kestivät yhteensä 106 päivää. Suurimman osan ajasta sarjaa kuvasi kaksi kuvausryhmää eri sijainneissa.

Toista kautta varten kuvaukset siirrettiin Maltalta Dubrovnikiin, Kroatiaan, jossa kuvattiin Kuninkaansataman ja muita kohtauksia. Kohtaukset jotka sijoittuivat Muurista pohjoiseen kuvattiin Islannissa Vatnajökull-jäätiköllä marraskuussa 2011. Muita kohtauksia kuvattiin mm. Pohjois-Irlannissa sijaitsevilla studioilla.

Näyttelijät 

Toisen tuotantokauden näyttelijävalinnat aloitettiin toukokuussa 2011.

Päärooleissa 

Roolistaan Emmyn ja Golden Globen voittanut Peter Dinklage jatkaa Tyrion Lannisterina, joka toimii nyt Kuninkaan Kourana isänsä Tywinin (Charles Dance) sijasta. Lena Headey jatkaa Tyrionin siskon Cersein roolissa, joka on Seitsemän kuningaskunnan hallitseva kuningatar. Nikolaj Coster-Waldau esittää Cersein kaksoisveljeä Jaime Lannisteria, joka on pohjoisen kuninkaan Robb Starkin (Richard Madden) vankina Vuolasvirroilla. Michelle Fairley näyttelee Robbin äitiä Catelyn Starkia. Emilia Clarke näyttelee Daenerys Targaryenia, joka saapuu Qarthiin lohikäärmeineen. Iain Glen on Daenerysin mukana kulkeva Jorah Mormont. Petyr Baelishin roolissa esiintyy Aidan Gillen. Kit Harington näyttelee Jon Nietosta, joka on lähtenyt Yövartion kanssa etsimään setäänsä Muurin pohjoispuolelta. Isaac Hempstead-Wright esittää Bran Starkia, joka johtaa Talvivaaraa Robbin ollessa sodassa. Hänen siskoaan Arya Starkia esittää Maisie Williams. Sophie Turner näyttelee Sansa Starkia, joka on kihlattu kuningas Joffreylle (Jack Gleeson). Joffreyn henkivartijaa Sandor Cleganea näyttelee Rory McCann. Alfie Allen esittää Theon Greyjoyta, jonka Robb lähettää kotiinsa Rautasaarille.

Uusia päähahmoja sarjassa ovat Stephen Dillanen esittämä Stannis Baratheon, joka julistaa itsensä kuninkaaksi; Liam Cunningham esittää hänen neuvonantajaansa Davos Merenvertoa. Carice van Houten näyttelee Stannisin mukana matkaavaa Melisandrea. John Bradley esittää pelkurimaista Yövartion jäsentä Samwell Tarlya ja James Cosmo Yövartion ylikomentajaa Jeor Mormontia. Natalie Dormer näyttelee Renlyn uutta vaimoa Margaery Tyrelliä. Jerome Flynn esittää Kuninkaansataman kaupunginkaartin uutta komentajaa Bronnia. Conleth Hill esittää eunukki-Varysta ja Sibel Kekilli Tyrionin rakastajaa Shaeta.

Uudet roolit 
Martinin teoksien suuren henkilömäärän vuoksi, sarjan tuottajien täytyi täyttää monta pientä roolia - Martin arvioi sarjan toisen tuotantokauden olevan televisiohistorian suurin.

Jakso 1 - The North Remembers

Tony Way - Ser Dontos Hollard, ritari.
Ben Crompton - "Surusilmä-Edd" Tollet, Yövartion jäsen.
Robert Pugh - Craster, villi.
Carice van Houten - Melisandre, punainen papitar.
Oliver Ford Davies - Stannisin mestari Cressen.
Liam Cunningham - Ser Davos Merenverto, Stannisin lipunkantaja ja entinen salakuljettaja.
Stephen Dillane - Stannis Baratheon, vanhempi Robert Baratheonin kahdesta nuoremmasta veljestä.
Kerr Logan - Davosin poika Matthos.
Karl Davies - Ser Alton Lannister

Jakso 2 - The Night Lands
Tom Wlaschiha - Jaqen H'ghar, vanki.
Hannah Murray - Crasterin tytär Gilly
Gemma Whelan - Yara Greyjoy, Theonin sisar.
Patrick Malahide - Balon Greyjoy, Rautasaaren lordi ja Theonin isä.
Daniel Portman - Podrick Payne,  Tyrion Lannisterin aseenkantaja.
Lucian Msamati - Salladhor Saan, Davos Merenverron ystävä.
Andy Beckwith - Rorge, vanki.
Gerard Jordan - Purija, vanki.

Jakso 3 - What Is Dead May Never Die
Natalie Dormer - Margaery Tyrell, Renly Baratheonin vaimo.
Gwendoline Christie - Brienne Tarth, naissotilas.
Fintan McKeown - Ser Amory Lorch, Lannisterin lipunkantaja.
Andy Kellegher - Polliver, Lannisterien asemestari.

Jakso 4 - Garden of Bones
Oona Chaplin - Talisa, parantaja Volantiksesta.
Michael McElhatton - Starkien lipunkantaja lordi Roose Bolton.
Nicholas Blane -
Nonso Anozie - Xaro Xhoan Daxos, Qarthin prinssi.

Jakso 5 - The Ghost of Harrenhal
Ian Hanmore - Pyat Pree.
Laura Pradelska - Quaithe.
Simon Armstrong - Qhorin, Yövartion jäsen.
Roy Dotrice - Hallyne, Kuninkaansataman alkemisti.

Jakso 6 - The Old Gods And The New
Rose Leslie - Ygritte, villi sekä Jon Nietoksen ihastuksen kohde.

Jakso 8 - The Prince of Winterfell
Edward Dogliani - Kalinakauhtana, villien yksi johtajahahmoista.

Vastaanotto
Game of Thronesin toinen tuotantokausi toi sarjalle kolme TCA-ehdokkuutta, joista se voitti "Vuoden televisio-ohjelman" palkinnon. Peter Dinklage oli ehdolla kategoriaan "Henkilökohtainen saavutus draamasarjassa", mutta hävisi palkinnon Homelandin Claire Danesille. Sarja oli myös ehdolla kategoriaan "Merkittävä saavutus draamassa", jonka voiton vei lopulta Breaking Bad. Sarja on ehdolla 12 Primetime Emmy -palkintoon vuonna 2012. Emmy-ehdokkuuksiin lukeutuvat Peter Dinklagen "Paras miessivuosa draamasarjassa" ja "Parhaan draamasarjan" palkinto. Muita Emmy-ehdokkuuksia sarja sai muun muassa puvustuksesta ja meikistä.

Palkinnot ja ehdokkuudet

*Emmy-palkinnot jaetaan 23. syyskuuta.
**Creative Arts Emmy -palkinnot jaetaan 15. syyskuuta.

Jaksot

Pohjoinen muistaa (The North Remembers)

Yön maat (The Night Lands)

Mikä kuollutta on, ei koskaan kuole (What Is Dead May Never Die)

Luupuutarha (Garden of Bones)

Harrenhallin aave (The Ghost of Harrenhal)

Niin vanhat kuin uudet jumalat (The Old Gods and the New)

Kunniaton mies (A Man Without Honor)

Talvivaaran prinssi (The Prince of Winterfell)

Mustavirta (Blackwater)

Kaikkien on kuoltava (Valar Morghulis)

Lähteet 

Game of Thrones
Tuotantokaudet